《木兰花慢 其六 三潭印月》
清代·杨玉衔

写空潭人影，有名曰，在中湫。看桥板横弓，塔轮对鼎，今古长浮。

横舟。琉璃界里，小浮图、烛影闪星眸。卅六阑干曲曲，倚来偷看吴钩。

中流。击汰吟秋。尊易泣，笛方愁。自东坡去后，琼楼恍惚，赤壁遨游。

更收。孤山鹤梦，被西风、吹散落前洲。诈识莼丝真味，此中惟有潜虬。

作者简介：1869-1943，字懿生，号铁夫、季良、鸾坡，以号行，广东香山人。光绪二十七年（1901）举人，三十年（1904）考取内阁中书。官广西知府。民国间曾任无锡国专词学教授及香港广州大学、国民大学教授。曾从朱祖谋学梦窗，后即以笺释吴文英的《梦窗词》扬名词坛。著有《抱香室词钞》、《梦窗词笺》等。晚年蛰居香港之青山，以著述自娱。